
02.07.2026. saņemts ieinteresētā piegādātāja jautājums:

1. Izteikt tehniskās specifikācijas 3.4. punktu šādā redakcijā: “„Peldošā” galda virsma ar kustībām garenvirzienā vismaz ± 47 cm un šķērsvirzienā vismaz ± 12,5 cm (kustības diapazons tiek  skaitīts no centrālā punkta), un detektora atvilktnes motorizētu pārvietojumu galdā.” Tiek saglabāta visa ķermeņa pārklājums visiem pacientu tipiem, vienlaikus nodrošinot stabilāku galda pamatnes stabilitāti. Nav norādītas nekādas pielaides šiem izmēriem.
Atbilde: 3.4. punkts  „Peldošā” galda virsma ar kustībām garenvirzienā vismaz ± 48 cm un šķērsvirzienā vismaz ± 11 cm (kustības diapazons tiek  skaitīts no centrālā punkta), un detektora atvilktnes motorizētu pārvietojumu galdā” paliek esošajā redakcijā. 
Kopējais kustības diapazons uz priekšu un atpakaļ ir vismaz 96 cm no centra, kas ļauj veikt pilnu mugurkaula ass, garas ķermeņa daļas (piemēram, abas kājas) izmeklējumu, bez pacienta pārvietošanas. Samazinot šo parametru, garāka auguma pacienti un pacienti,  kuriem ir nepieciešamas veikt vairāku anatomisko zonu izmeklējumu, būtu fiziski jāpārbīda uz galda virsmas izmeklējuma laikā. Smagu traumu, politraumu vai iespējamu mugurkaula bojājumu gadījumos jebkāda pacienta lieka kustināšana ir kategoriski nepieļaujama, jo tā rada sekundāru neiroloģisku bojājumu un asinsvadu traumu riskus, kā arī izraisa papildu sāpes. Tāpat tas ir būtiski pacientiem ar kustību ierobežojumiem un pacientiem pēcoperācijas periodā.
Kopējais sānu kustības diapazons ir vismaz 22 cm no centra, kas atvieglo pacienta centrēšanu pret rentgena staru kūli. Sevišķi situācijās, kad pacients fiziski nevar ieņemt ideālu pozīciju galda vidū (piemēram, pacienti bezsamaņā, pacienti ar imobilizētām ekstremitātēm vai bariatriskie pacienti). Pielaides šiem izmēriem nav vajadzīgas, jo vārds "vismaz" jau ir robeža: pielaide uz leju nav pieļaujama, jo tas ir minimālais slieksnis, ko prasa Pasūtītāja klīniskās vajadzības. Pielaide "uz augšu" nav ierobežota.

2. Izteikt tehniskās specifikācijas 3.11. punktu šādā redakcijā: “Galda virsmas - detektora virsmas attālums ne vairāk kā 70 mm”.
Atbilde: 3.11. punkts  „Galda virsmas - detektora virsmas attālums ne vairāk kā 65 mm” paliek esošajā redakcijā. 
Attālums starp galda virsmu un detektora virsmu ir svarīgs radioloģiskā attēla kvalitātes kritērijs. Mazāks attālums tiešā veidā samazina attēla ģeometrisko neasumu (izplūšanu) un novērš mākslīgu objektu palielināšanos. Tas ļauj precīzāk diagnosticēt mikrotraumas un smalkas anatomiskās struktūras. Mazāks attālums ļauj iegūst kvalitatīvu attēlu ar mazāku starojuma devu pacientam.
19.06.2026. komisijas skaidrojums: Galda virsmas galda detektora attālums ietekmē pacienta dozas devu – no devas viedokļa tas ir nelietderīgs attālums. Madonas slimnīcā izmeklē arī pediatriskus pacientus, ekstremitātes, kas prasa paaugstinātu ģeometrisko precizitāti. Galda virsmas detektora virsmas attālums ietekmē ģeometrisko palielinājumu un mazāks attālums samazina iespēju, ka anatomiski interesējošā zona iezies ārpus redzeslauka. Prasība netiks grozīta.

3. Izteikt tehniskās specifikācijas 5.3. punktu šādā redakcijā: “Maināms detektora augstums, mērīts no grīdas līdz detektora centram diapazonā ne vairāk kā no 38 cm un ne mazāk kā līdz 180 cm no grīdas”.
Atbilde: 5.3. punkts „Maināms detektora augstums, mērīts no grīdas līdz detektora centram diapazonā ne vairāk kā no 37 cm un ne mazāk kā līdz 170 cm no grīdas” paliek nemainīgs.
Katrs centimetrs uz leju ir būtisks, lai nodrošinātu precīzu diagnostiku specifiskām pacientu grupām. Piedāvātie 38 cm ierobežo sekojošu izmeklējumu kvalitāti: Pediatrijas pacienti (bērni) - veicot rentgenogrāfiju stāvošiem maziem bērniem, detektora centram ir jāatrodas maksimāli zemu, lai pilnībā aptvertu nepieciešamo anatomisko zonu (piemēram, bērna iegurni vai apakšējās ekstremitātes). Sēdoši pacienti un pacienti ratiņkrēslos  - pacientiem ar kustību traucējumiem, kuri nevar piecelties, apakšējo ekstremitāšu (ceļu locītavu, pēdu) izmeklējumi bieži tiek veikti sēdus pozīcijā. Ja detektors nenolaižas pietiekami zemu, nav iespējams pareizi nocentrēt rentgena staru kūli pret detektora viduspunktu. Pēdas un potītes izmeklējumi ar slodzi (stāvus) - lai veiktu kvalitatīvu pēdas locītavu diagnostiku stāvus pozīcijā, detektoram ir jāatrodas pēc iespējas tuvāk grīdas līmenim. 1 cm starpība var izraisīt situāciju, kad attēla apakšējā mala "nogriež" svarīgu anatomisko informāciju (piemēram, papēža kaula apakšējo daļu).

4. Izteikt tehniskās specifikācijas 5.12. punktu šādā redakcijā: “Vertikālā statīva virsmas - detektora virsmas attālums ne vairāk kā 70 mm.” Nedaudz lielāks atstarpes platums nodrošina labāku mehānisko aizsardzību trauslajam plakanajam detektoram un labāku augstas blīvuma pretizkliedes režģu integrāciju, garantējot ilgāku iekārtas kalpošanas laiku, neietekmējot attēla palielinājumu
Atbilde: 5.12. punkts „Vertikālā statīva virsmas - detektora virsmas attālums ne vairāk kā 60 mm” paliek esošajā redakcijā.  
Galvenais arguments ir attēla kvalitātes pasliktināšanās (ģeometriskā izkropļojuma) un starojuma devas palielināšanās risks. Skat., arī tehniskās specifikācijas 3.11. punkta skaidrojumu. 

5. Svītrot tehniskās specifikācijas 6.9.punktu:  Kolimācija no iekārtas vadības datora skārienjūtīgā ekrāna. Klīnikās ar lielu pacientu skaitu kolimāciju visdrošāk veikt pie rentgena lampas, kamēr radiogrāfers fiziski atrodas kopā ar pacientu. Kolimācijas veikšana, izmantojot skārienjūtīgo ekrānu, palielina „digitālās apgriešanas” (maskēšanas) risku, nevis nodrošina patiesu starojuma ierobežošanu pirms ekspozīcijas, kā dēl var būt nepieciešams veikt papildus izmeklējumu un nepamatoti palielināt pacienta dozu.
Atbilde: 6.9. punkts  „Kolimācija no iekārtas vadības datora skārienjūtīgā ekrāna” paliek esošajā redakcijā.  Šī funkcija ir svarīga digitālās radiogrāfijas tehnoloģija, kas nodrošina tiešu starojuma lauka kontroli no operatora darbavietas pirms rentgena ekspozīcijas. Tā tiešā veidā samazina pacienta saņemto starojuma devu, novērš nepieciešamību pēc atkārtotiem uzņēmumiem kļūdainas pozicionēšanas dēļ un uzlabo medicīnas personāla darba ergonomiku.

